**Ministru kabineta noteikumu projekta**

**„Izglītības un zinātnes ministrijas padotībā esošo profesionālās izglītības iestāžu maksas pakalpojumu cenrādis”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts nosaka Izglītības un zinātnes ministrijas padotībā esošo profesionālās izglītības iestāžu sniegto maksas pakalpojumu veidus un to izcenojumus. Atsevišķām personu grupām (bāreņiem vai bez vecāku gādības palikuši bērniem, izglītojamiem no daudzbērnu ģimenēm, trūcīgām un maznodrošinātām ģimenēm, izglītojamiem ar invaliditāti) noteikumu projekts paredz atbrīvojumu vai atvieglojumus samaksai par atsevišķiem pakalpojumiem. Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts pēc Izglītības un zinātnes ministrijas iniciatīvas saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Izglītības likuma 59.panta ceturtās daļas 2.punktu izglītības iestādes var saņemt papildu finanšu līdzekļus, sniedzot maksas pakalpojumus iestādes nolikumā noteiktajos gadījumos.Pašreiz Izglītības un zinātnes ministrijas padotībā esošās profesionālās izglītības iestādes (turpmāk – iestādes) sniedz maksas pakalpojumus, piemērojot Ministru kabineta 2017.gada 16. augusta noteikumus Nr. 484 “Izglītības un zinātnes ministrijas padotībā esošo profesionālās izglītības iestāžu maksas pakalpojumu cenrādis” (turpmāk noteikumi Nr. 484). Kopš noteikumu Nr. 484 spēkā stāšanās, iestādēm ir mainījies gan sniegto maksas pakalpojumu klāsts, gan arī palielinājusies sniegto maksas pakalpojumu pašizmaksa, līdz ar to noteikumos Nr. 484 norādītā cena vairs nenosedz faktiskās maksas pakalpojuma izmaksas.Līdz ar to nepieciešams aktualizēt iestāžu sniegto maksas pakalpojumu cenas. Ievērojot minēto Ministru kabineta noteikumu projekts „Izglītības un zinātnes ministrijas padotībā esošo profesionālās izglītības iestāžu maksas pakalpojumu cenrādis” (turpmāk - Projekts) nosaka iestāžu sniegto maksas pakalpojumu veidus un to izcenojumus. Projektā ir noteikts izcenojums maksas pakalpojumiem, kas nosaukti projekta pielikumā. Anotācijas pielikumos sniegts pakalpojumu izmaksu aprēķins. Lai būtu vieglāk pārraudzīt izmaksu aprēķinus, tie kārtoti divdesmit pielikumos – atbilstoši iestāžu skaitam, katrai iestādei savs anotācijas pielikums.**Veicot publisko maksas pakalpojumu izcenojuma aprēķinu, ir ievērots Likuma par budžetu un finanšu vadību 5. panta 12.1 daļā noteiktais – nosakot maksas pakalpojuma izcenojumu, ievēro nosacījumu, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas, kā arī Ministru kabineta 2011. gada 3. maija noteikumos Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – MK noteikumi Nr. 333) paredzētais.****Izvērtējot noteikumos Nr. 484 norādīto maksas pakalpojumu klāstu, no projekta tika izslēgti tie maksas pakalpojumi, pēc kuriem ir mazs pieprasījums vai arī ir zaudējuši aktualitāti, piemēram, faksa aparāta izmantošana, pārskatīts lietvedības pakalpojumu klāsts, izglītības pakalpojumu atbilstība izglītības iestādes īstenotajām izglītības programmām. Ņemot vērā izglītības iestāžu veiktos ieguldījumus infrastruktūras attīstībā un modernizēšanā, ir pieaudzis arī izglītības iestāžu piedāvājums telpu un aprīkojuma nomai. Lai nodrošinātu mūsdienīgu, kvalitatīvu un uz darba tirgū augsti novērtētu prasmju attīstīšanu orientētu izglītības piedāvājumu, izglītības iestādes ir papildinājušas piedāvāto izglītības pakalpojumu klāstu.** Vienlaikus, nosakot maksas pakalpojumus ir ņemts vērā, ka ir veikti grozījumi Ministru kabineta 2013.gada 22.janvāra noteikumos Nr. 51 „Noteikumi par darbības programmas "Infrastruktūra un pakalpojumi" papildinājuma 3.1.1.1. aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" otrās projektu iesniegumu atlases kārtas īstenošanu”, kuros finansējuma saņēmējam noteikti 3.1.1.1. aktivitātes ietvaros modernizētās infrastruktūras izmantošanas nosacījumi ar saimniecisku darbību nesaistītām pamatdarbībām un saimnieciskām darbībām.Dažādās iestādēs tiek piedāvāts dažāds maksas pakalpojumu klāsts, kas atkarīgs gan no iestādē īstenoto profesionālās izglītības programmu specifikas, gan no iestādes rīcībā esošajā aprīkojuma, tehnikas un telpām.Iestādēs pakalpojumu izmaksas var atšķirties, jo tās ietekmē komunālo pakalpojumu cenas, sniegto pakalpojumu biežums un citi faktori. Cenrādis dod iespēju katrai iestādei sniegt pakalpojumus, pamatojot to izmaksas.Arvien vairāk iestādes sniedz arī izglītības pakalpojumus. **Ņemot vērā, ka katrai izglītības iestādei atšķiras gan sniegto izglītības pakalpojumu klāsts, gan arī izglītības iestādēm ir atšķirīga materiāli tehniskā bāze kā arī citi ar izglītības pakalpojumu sniegšanu saistītie izdevumi, arī cena par izglītības pakalpojumiem katrai izglītība iestādei var atšķirties. Izglītības iestādes, plānojot izglītības pakalpojumu piedāvājumu, ņem vērā attīstības iespējas atbilstoši apzinātā tirgus prasībām un izglītības iestādes kapacitāti kvalitatīva pakalpojuma nodrošināšanai. Gadījumos, kad piedāvāto izglītības pakalpojumu piedāvājums īstermiņā var mainīties, kā arī, lai nodrošinātu elastīgu izglītības pakalpojumu piedāvājumu atbilstoši izglītības pakalpojumu pieprasījumam, tiek norādīts, ka šim pakalpojumam tiek piemērota tāme. Lai nodrošinātu vienotu pieeju visu maksas pakalpojumu cenu aprēķinā, arī gadījumos, kad pakalpojumam tiks piemērota tāme, sastādot izmaksu tāmi izglītības iestādes izmantos MK noteikumos Nr.333 noteiktos principus, aizpildot un apstiprinot katram pakalpojumam maksas pakalpojuma izcenojuma aprēķinu atbilstoši MK noteikumu Nr.333 1.pielikumam, kurā tiks iekļautas konkrētā maksas pakalpojuma tiešās un netiešās izmaksas un cena noteikta, paredzot plānoto pakalpojumu vienību skaitu.**Saskaņā ar Pievienotās vērtības nodokļa likuma 52.panta pirmās daļas 12.punktu, ar pievienotās vērtības nodokli neapliek valsts atzītu izglītības iestāžu pakalpojumus profesionālās izglītības jomā. Projektā ar pievienotās vērtības nodokli netiek apliktas profesionālās izglītības programmas, pēc kuru apguves tiek izsniegts valsts atzīts izglītības dokuments un piešķirta profesionālā kvalifikācija**, kā arī profesionālās pilnveides programmas, kuru apjoms ir vismaz 160 stundas (ja citi apmācību reglamentējošie ārējie normatīvie akti nenosaka mazāku apjomu) un pēc kuru apguves tiek izsniegts valsts atzīts izglītības dokuments.** **Projektā pakalpojumiem par dienesta viesnīcas dzīvojamo telpu īri izglītojamiem un izglītības iestādes darbiniekiem pievienotās vērtības nodokli nepiemēro, saskaņā ar Pievienotās vērtības nodokļa likuma 52.panta pirmās daļas 25.punkta “a” apakšpunktu, savukārt citām personām tiek piemērota samazinātā pievienotās vērtības nodokļa likme 12 procentu apmērā, saskaņā ar Pievienotās vērtības nodokļa likuma 42.panta desmito daļu.****Saskaņā ar Pievienotās vērtības nodokļa likuma 52.panta pirmās daļas 17.punkta „d” apakšpunktu, projektā netiek piemērots pievienotās vērtības nodoklis valsts atzītu muzeju apmeklējumam, bibliotēku, izstāžu un botānisko dārzu apmeklējumam un šo institūciju rīkotie kultūras un kultūrizglītības pasākumi.****Saskaņā ar Pievienotās vērtības** **nodokļa likuma 42.panta divpadsmito daļu, projektā pievienotās vērtības nodokļa samazināto likmi 12 procentu apmērā piemēro siltumenerģijas piegādei, ja tās faktiskais patērētājs ir iedzīvotājs, kas pērk un patērē siltumenerģiju mājsaimniecības vajadzībām.****Pievienotās vērtības nodoklis netiek piemērots izglītības iestādei, kas nav reģistrējusies Valsts ieņēmumu dienesta pievienotās vērtības nodokļa maksātāju reģistrā, saskaņā ar Pievienotās vērtības nodokļa likuma 59.panta pirmo daļu.****Projektā Pievienotās vērtības nodokli nepiemēro saskaņā ar Pievienotās vērtības nodokļa likuma 52.panta pirmās daļas 12.punktu. valsts atzītu izglītības iestāžu pakalpojumus vispārējās izglītības, profesionālās izglītības, augstākās izglītības un interešu izglītības jomā, kā arī ar šiem izglītības pakalpojumiem cieši saistītu pakalpojumu sniegšanu un preču piegādi, ko veic minētās izglītības iestādes.**Vienlaikus iestādes īsteno arī darba vidē balstīto apmācību, saistot teorētiskās zināšanas ar praksi.Sniedzot maksas pakalpojumus, iestādes vienlaikus nodrošinās, ka Eiropas Savienības fondu 2014.-2020.gada plānošanas perioda ietvaros īstenoto Eiropas Savienības fondu projektu ietvaros iegūtās materiālās vērtības tiek saglabātas un izmantotas atbilstoši šo projektu mērķiem un izcenojums maksas pakalpojumiem tiek noteikts ievērojot Eiropas Savienības fonda regulējuma kā speciālo tiesību normu prasības.Projekts pilnībā atrisinās iepriekš šajā punktā minētās problēmas.Jauni noteikumi par cenrādi tiek izstrādāti , jo nepieciešamais grozījumu apjoms pārsniedza pusi no spēkā esošo noteikumu Nr. 484 tiesību normu apjoma. **Pēc noteikumu projekta spēkā stāšanās, noteikumi Nr. 484 zaudēs spēku.** |
| 3. | Projekta izstrādē iesaistītās institūcijas | Izglītības un zinātnes ministrija un tās padotībā esošās 20 iestādes. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iestāžu sniegtie pakalpojumi pieejami izglītojamiem, attiecīgās iestādes darbiniekiem un jebkurai personai, kurai minētie pakalpojumi ir nepieciešami. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4.  | Atbilstības izmaksu monetārs novērtējums  | Projekts šo jomu neskar. |
| 5. | Cita informācija. | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (euro) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **3 451 681** | 0 | **3 451 681** | 0 | **3 451 681** | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | **3 451 681** | 0 | **3 451 681** | 0 | **3 451 681** | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | **3 451 681** | 0 | **3 451 681** | 0 | **3 451 681** | 0 | 0 |
| 2.1. valsts pamatbudžets | **3 451 681** | 0 | **3 451 681** | 0 | **3 451 681** | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši likumam „Par valsts budžetu 2020.gadam” Izglītības un zinātnes ministrijas budžeta programmas 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” plānoti ieņēmumi no maksas pakalpojumiem un citi pašu ieņēmumi **profesionālās izglītības iestādēm (neieskaitot koledžas) 3 451 681 euro un no tiem segtie izdevumi 3 451 681 euro apmērā.**Atsevišķas izglītības iestāžu cenas ir mainījušās, ņemot vērā faktiskos izdevumus un sniegto maksas pakalpojumu apjoma izmaiņas, taču kopumā netiek plānots izglītības iestāžu maksas pakalpojumu ieņēmumu palielinājums.Maksas pakalpojumu izcenojumu aprēķini pievienoti noteikumu projekta anotācijas pielikumos. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|  **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē būs iesaistītas iestādes sadarbībā ar Izglītības un zinātnes ministriju.. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz valsts pārvaldes funkcijām un institucionālo struktūru.Ietekme uz cilvēkresursiem risināma esošā budžeta ietvaros. |
| 3. | Cita informācija | Nav |

Izglītības un zinātnes ministre I.Šuplinska

Vizē: valsts sekretārs J.Volberts

Sapežinska 67047702

Vija.Sapezinska@izm.gov.lv